Република Србија

 ОПШТИНА ГАЏИН ХАН

 Председник

 Број: 344-774/19-I

 Датум: 20.11.2019.године

 ГАЏИН ХАН

Извештај о стању безбедности саобраћаја на подручју општине

Гаџин Хан за период јануар-јун 2019.године

На основу члана 14. Закона о безбедности саобраћаја на путевима, Општинско веће подноси Скупштини извештај о стању безбедности саобраћаја на том подручју најмање два пута годишње.

На подручју општине Гаџин Хан, у периоду јануар - јун 2019. године, догодиле су се укупно 13 саобраћајних незгода, што је повећано за 1% у односу на исти период у 2018.години, када се догодило 12 саобраћаних незгода.

Број саобраћајних незгода са страдалим лицима је на мањем нивоу него у претходној години, то јест 6 лица су лако повређена. У извештајном периоду погинуло је 1 лице на државном путу II реда. У саобраћаним незгодама учествовало је 7 путничких возила.

На државним путевима догодила се 1 саобраћајна несрећа, док на локални путевима има 6 саобраћаних незгода, односно у извештајном периоду је извршено: 38 кривичних дела; било је 11 повреда јавног реда и мира, 1 лице је погинуло на регионалном путу а лакше је повређено 6 особа.

Одржавање државних путева врши предузеће ПЗП-ТРЕЈС, док одржавање локалних путева врши ЈП „Дирекција за изградњу и комуналне делатности “општине гаџин Хан .

У периоду зимског одржавања путева ПЗП-ТРЕЈС је редовно чистио исте уз проблем приоритета. Наиме по класификацији ЈП „Путеви Србије“, само деоница државног пута насеља Никола Тесла до Гаџиног Хана спада у први приотитет, где је предвиђено поред чишћења и посипање мешавином и сољу, док остали државни путеви спадају у трећу групу приотитета, где је предвиђено само чишћење, тако да долази до честе појаве леда и утабаног снега на коловозу.

У извештајном периоду, није било кошења траве и сече растиња на државним путевима, већ су само крпљене ударне рупе.

Државни путеви су у релативно добром стању, одговоарајућег профила, без већих оштећења, са видно обележеном сигнализацијом, првенствено у пределу школа које се налазе у насељеним местима уз државне путеве. Једина деоница која је у лошем стању са оштећењима и неодговарајуће безбедности је Барје-Горње Драговље-Ступница.

Зимско одржавање локалних путева врши ЈП „Дирекција за изградњу и комуналне делатности“ општине Гаџин Хан, са два камиона опремљена раоницима и посипачима мешавине ризле и соли комбинованом машином и трактором. Укупно је очишћено 3.000 км путева и утрошено 200 тоне ризле.

У летњем режиму одржавања путева покошено је 118.500 м2 траве и растиња поред путева, у односу на 2018. годину у 2019. години било је крпљење ударних рупа.

Највећи део локалних путева негде око 2/3, реконструисано је у протеклих петнаест година и у добром су стању, тако да је и безбедност задовољавајућа.

У изузетно лошем стању јесу путни правци: Дуга Пољана- Миљковац, државни пут 224-Личје (Букиче), Гаџин Хан –Јагличје, државни пут 225- Виландрица и део пута Сопоница –Калетинац, где је асфалтни коловоз највећим делом пропао и саобраћај је небезбедан. Саобраћајна сигнализација на истим је релативно добра док је у зонама школа видно обележена.

 ПРЕДСЕДНИК

 Марија Цветковић